Theatre of Tragedy

Theatre of Tragedy (בתרגום חופשי לעברית: תיאטרון הטרגדיה) הייתה להקת מטאל גותי מנורווגיה, מהלהקות החלוצות בשירת היפה והחיה ושילוב זמרת בסצנת המטאל. הלהקה הוקמה ב-2 באוקטובר 1993 בסטוונגר, נורווגיה, ושינתה פעמיים את שמה (במקור Suffering Grief ואחר כך La Reine Noir ובסוף Theatre of Tragedy). מייסדיה היו הזמר ריימונד אישטבן רוהוני (Raymond István Rohonyi), הגיטריסט Pål Bjåstad וטומי לינדל (Tommy Lindal). אליהם הצטרף המתופף היין פרודה הנסן. מאוחר יותר הם הזמינו את ליב קריסטין להיות זמרת אורחת למספר שירים אך מהר מאוד התרשמו ממנה והיא נהפכה לחברה קבועה בלהקה. ב-1994 יצא לאור הדמו הראשון שלהם וב-1995 אלבומם הראשון Theatre of Tragedy (אלבום). הלהקה הוציאה עוד מספר אלבומים וב-1998 הוציאה את האלבום Aégis שנחשב לשיא היצירה שלהם. בתקופה זו ניגנה הלהקה מטאל גותי כבד המשלב בין שירת היפה והחיה לדום-דת'. בשנת 2000 שינתה הלהקה את סגנונה וממטאל גותי עברה לנגן אינדסטריאל משולב ברוק גותי ואלקטרופופ. דבר זה התבטא באלבומם Musique וגרם להלם בקרב הרבה ממעריצי הלהקה. ב-2003 הודיעה הלהקה על עזיבתה של ליב קריסטין, סולנית הלהקה, עקב "חילוקי דעות מוזיקליים שאינם ניתנים לגישור". את קריסטין החליפה נל זיגלנד (Nell Sigland) שהצטרפה ללהקה ב-2004. ב-2004 ו-2005 יצא הלהקה למסע הופעות כאשר זיגלנד היא הסולנית המובילה. הלהקה הוציאה עוד מספר אלבומים אך שינוי הסגנון ושינוי הרכב הלהקה גרם לדעיכה ולירידה בכמות המעריצים. ב-1 במרץ 2010 הודיעה הלהקה על החלטתה להתפרק ב-2 באוקטובר 2010. היא ערכה מסע הופעות אחרון בליווי להקת המטאל הגותי הסימפוני הנורווגית Where Angels Fall ובעזרת מימון המונים הוציאה סרט המתעד את ההופעה האחרונה שלהם. הלהקה התחילה כלהקת מטאל גותי/דום-דת' והשתמשה בשיטת שירת היפה והחיה: קול בס גברי ולעיתים אף גרואלינג לצד שירת סופרן נשי עדינה. בשלושת אלבומיה הראשונים דבקה הלהקה בסגנון זה ומילות השירים נכתבו באנגלית מודרנית מוקדמת. החל משנת 2000 והאלבום Musique שינתה הלהקה את סגנונה באופן דרסטי לרוק אינדסטריאל המשלב רוק גותי ואלקטרופופ. המטאל הכבד נזנח ואיתו הגרואלינג והשירים נכתבו באנגלית מודרנית פשוטה. בשני אלבומיה האחרונים, Storm ו-Forever Is The World, חזרה הלהקה לנגן רוק גותי ומטאל גותי. ליב קריסטין - שירה נשית (1993–2003) נל זיגלנד (Nell Sigland) - שירה נשית (2004–2010) Raymond István Rohonyi - שירה גברית (1993–2010) טומי לינדל (Tommy Lindal) - גיטרות (1993–1997) Frank Claussen - גיטרות (1997–2010) Vegard K. Thorsen - גיטרות (2001–2010) Lorentz Aspen - קלידים, סינתיסייזר (1993-2010) Hein Frode Hansen - תופים (1993–2010) Eirik T. Saltrø - באס (1993–2000) Magnus Westgaard - באס (2006, 2009) Pål Bjåstad - גיטרה (1993–1995) Geir Flikkeid - גיטרה (1995–1997) Tommy Olsson - גיטרה (1997–1999) Theatre of Tragedy‏ - 1995 Velvet Darkness They Fear‏ - 1996 Aégis‏ - 1998 Musique‏ - 2000 Assembly‏ - 2002 Storm‏ - 2006 Forever Is the World‏ - 2009 Last Curtain Call‏ - 2011 מדיה וקבצים בנושא Theatre of Tragedy בוויקישיתוף אתר האינטרנט הרשמי של Theatre of Tragedy Theatre of Tragedy, ברשת החברתית פייסבוק Theatre of Tragedy, ברשת החברתית אקס (טוויטר) Theatre of Tragedy, באתר אפל מיוזיק (באנגלית) Theatre of Tragedy, באתר ספוטיפיי Theatre of Tragedy, באתר Last.fm (באנגלית) Theatre of Tragedy, באתר AllMusic (באנגלית) Theatre of Tragedy, באתר MusicBrainz (באנגלית) Theatre of Tragedy, להקה באתר Encyclopedia Metallum (באנגלית) Theatre of Tragedy, באתר דיזר Theatre of Tragedy, באתר Yandex.Music (ברוסית) Theatre of Tragedy, באתר Discogs (באנגלית) Theatre of Tragedy, באתר Songkick (באנגלית)